Ράιαν Γκόσλινγκ

Ο Ράιαν Γκόσλινγκ (αγγλικά: Ryan Thomas Gosling, 12 Νοεμβρίου 1980) είναι Καναδός ηθοποιός. Έχει εμφανιστεί σε πολλές ταινίες αλλά η αναγνωρισιμότητα ήρθε τo 2004 όταν πρωταγωνίστησε στην ταινία Το Ημερολόγιο (The Notebook). Δύο χρόνια αργότερα έλαβε την πρώτη του υποψηφιότητα για Όσκαρ  για την ταινία Half Nelson. To 2007 κέρδισε υποψηφιότητα για Χρυσή Σφαίρα για την ερμηνεία του στην ταινία Ο Λαρς και η Κούκλα του (Lars and the Real Girl) ενώ το 2010 έλαβε τη δεύτερη υποψηφιότητα για Χρυσή Σφαίρα για την ταινία Blue Valentine. To 2011 πρωταγωνίστησε στις ταινίες Crazy, Stupid, Love. και Αι Ειδοί του Μαρτίου (The Ides of March) λαμβάνοντας διπλή υποψηφιότητα στις Χρυσές Σφαίρες του 2011. Το 2017 κέρδισε τη Χρυσή Σφαίρα Α' Ανδρικού Ρόλου σε κωμωδία ή μιούζικαλ για την ερμηνεία του στο La La Land.

 Πρώτα χρόνια 
Ο Γκόσλινγκ γεννήθηκε στην Κορνουάλη του Οντάριο στον Καναδά από τους Ντόνα και Τόμας Γκόσλινγκ. Οι γονείς του χώρισαν όταν ήταν πολύ μικρός και έκανε μαθήματα στο σπίτι επειδή τον πείραζαν τα άλλα παιδιά στο σχολείο. Εγκατέλειψε το λύκειο στην ηλικία των 17 και μετακόμισε στη Νέα Ζηλανδία για να εργαστεί στην αμερικανική τηλεοπτική σειρά Young Hercules, με την εταιρία που δημιούργησε την πετυχημένη σειρά Ζήνα.

 Καριέρα 
Ο Γκόσλινγκ ξεκίνησε την καριέρα του στη δημοφιλή παιδική σειρά The Mickey Mouse Club μαζί με τους Μπρίτνεϊ Σπίαρς, Κριστίνα Αγκιλέρα και Τζάστιν Τίμπερλεϊκ. Στη σειρά τραγουδούσε, χόρευε και ερμήνευε. Εμφανίστηκε σε πολλές καναδικές σειρές όπως Breaker High τις χρονιές 1997-1998 και ακολούθησε ο πρωταγωνιστικός ρόλος του Ηρακλή στην τηλεοπτική σειρά Young Hercules. Η σειρά εξιστορούσε τα εφηβικά χρόνια του Ηρακλή και τις περιπέτειές του.

Το 2000 έκανε το κινηματογραφικό του ντεμπούτο στην ταινία Σύγκρουση Τιτάνων (Remember the Titans) στο πλευρό του Ντένζελ Γουάσινκγτον. Το όνομά του άρχισε να γίνεται όλο και πιο γνωστό όταν έπαιξε στην ταινία Ο Πιστός (The Believer, 2001). Η ταινία έλαβε πολύ καλές κριτικές και κέρδισε το Μεγάλο Βραβείο στο Φεστιβάλ του Σάντανς. Το 2002 συμπρωταγωνίστησε μαζί με τη Σάντρα Μπούλοκ στην ταινία Θεωρίες Εγκλήματος (Murder by Numbers) και την επόμενη χρονιά επέστρεψε στο Φεστιβάλ του Σάντανς με την ταινία Δηλητηριασμένες Ψυχές (The United States of Leland) παίζοντας μαζί με τους Κέβιν Σπέισι, Ντον Τσιντλ και Μισέλ Γουίλιαμς. Το 2004 συμπρωταγωνίστησε μαζί με τη Ρέιτσελ ΜακΆνταμς στο αισθηματικό δράμα Το Ημερολόγιο (The Notebook). Το 2006 πρωταγωνίστησε στο ανεξάρτητο φιλμ Half Nelson στο ρόλο ενός ναρκομανή καθηγητή ιστορίας. Για την ερμηνεία του έλαβε την πρώτη του  υποψηφιότητα για Όσκαρ και για Screen Actors Guild Award. Μέχρι και σήμερα είναι ο πρώτος Καναδός ηθοποιός μετά από 62 χρόνια που προτάθηκε για Όσκαρ. Ο Αλέξαντερ Νοξ για την ταινία Wilson ήταν ο τελευταίος που προτάθηκε, το 1944.

Την επόμενη χρονιά πρωταγωνίστησε μαζί με τον Άντονι Χόπκινς στο Απόδειξη Ενοχής (Fracture) και έλαβε την πρώτη του υποψηφιότητα για Χρυσή Σφαίρα και τη δεύτερη για Screen Actors Guild Award για την ταινία Ο Λαρς και η Κούκλα του (Lars and the Real Girl). Το 2010 ξανασυνεργάστηκε με τη Μισέλ Γουίλιαμς στην ταινία Blue Valentine. Για την ερμηνεία του έλαβε τη δεύτερη υποψηφιότητα για Χρυσή Σφαίρα ενώ η συμπρωταγωνίστριά του έφτασε μέχρι τα Όσκαρ.

Το 2011 συμπρωταγωνίστησε μαζί με τους Στιβ Καρέλ, Τζούλιαν Μουρ, Κέβιν Μπέικον, Έμμα Στόουν και Μαρίζα Τομέι στην κωμωδία Crazy, Stupid, Love. Για την ερμηνεία του έλαβε μια υποψηφιότητα για Χρυσή Σφαίρα α' ανδρικού ρόλου σε κωμωδία/μιούζικαλ. Επίσης πρωταγωνίστησε στην ανεξάρτητη ταινία Drive μαζί με τους Κάρεϊ Μάλιγκαν, Μπράιαν Κράνστον και Ρον Πέρλμαν και τέλος στο Αι Ειδοί του Μαρτίου (The Ides of March) σε σκηνοθεσία Τζορτζ Κλούνεϊ, για την οποία επίσης έλαβε υποψηφιότητα για Χρυσή Σφαίρα α' ανδρικού ρόλου στην κατηγορία δράμα. Το 2013 πρωταγωνίστησε μαζί με τους  Σον Πεν και Έμμα Στόουν στην ταινία Οι Διώκτες του Εγκλήματος (Gangster Squad).

Επόμενη δουλειά του θα είναι το δράμα The Place Beyond the Pines όπου ξανασυνεργάζεται με το σκηνοθέτη Ντέρεκ Σιανφράνς του Blue Valentine. Επίσης θα συμπρωταγωνιστήσει με τους Κέιτ Μπλάνσετ, Κρίστιαν Μπέιλ και Ρούνι Μάρα στη νέα ταινία του Τέρενς Μάλικ.

 Προσωπική ζωή 
Ο Γκόσλινγκ μένει στο Τορόντο και στο Λος Άντζελες. The Observer Είχε δεσμό με τη Σάντρα Μπούλοκ από το 2002 έως το 2003 και από το 2004 μέχρι το 2007 με την συμπρωταγωνίστριά του στην ταινία Το Ημερολόγιο, Ρέιτσελ ΜακΆνταμς, με την οποία επανασυνδέθηκε για μικρό χρονικό διάστημα το 2008. Από τον Σεπτέμβριο του 2011 έχει σχέση με την συμπρωταγωνίστριά του στην ταινία Στο Τέλος του Δρόμου, Εύα Μέντες, με την οποία απέκτησε δυο κόρες, γεννημένες τον Σεπτέμβριο του 2014 και τον Απρίλιο του 2016.

Εκτός από την υποκριτική, ο Γκόσλινγκ έχει φτιάξει ένα μουσικό γκρουπ με το όνομα "Dead Man's Bones" και τον Οκτώβριο του 2009 κυκλοφόρησαν το πρώτο τους άλμπουμ.

 Φιλμογραφία 
 Κινηματογράφος 
 Έτος Ταινία Ρόλος Σημειώσεις 1996 Frankenstein and Me Κένι 2000 Σύγκρουση Τιτάνων (Remember the Titans) Άλαν Μπόσλι 2001 Ο Πιστός (The Believer) Ντάνι Μπάλιντ  2002 Θεωρίες Εγκλήματος (Murder by Numbers) Ρίτσαρντ Χέιγουντ  The Slaughter Rule Ρόι Τσάτνεϊ 2003 Δηλητηριασμένες Ψυχές (The United States of Leland) Λίλαντ Π. Φιτζέραλντ 2004 Το Ημερολόγιο (The Notebook) Νόα Καλχούν  2005 Stay Χένρι Λίθαμ 2006 Half Nelson Νταν Υποψηφιότητα Όσκαρ Α' Ανδρικού ΡόλουΥποψηφιότητα Screen Actors Guild Award Καλύτερης Ανδρικής Ερμηνείας σε Πρωταγωνιστικό Ρόλο 2007 Απόδειξη Ενοχής (Fracture) Γουίλι Μπίτσαμ  Ο Λαρς και η Κούκλα του (Lars and the Real Girl) Λαρς Λίντστρομ Υποψηφιότητα Χρυσή Σφαίρα Α' Ανδρικού Ρόλου - Κωμωδία/Μιούζικαλ Υποψηφιότητα Screen Actors Guild Award Καλύτερης Ανδρικής Ερμηνείας σε Πρωταγωνιστικό Ρόλο 2010 Μοιραία Σχέση (All Good Things) Ντέιβιντ Μαρκς  Blue Valentine  Ντιν Περέιρα Υποψηφιότητα Χρυσή Σφαίρα Α' Ανδρικού Ρόλου - Δράμα 2011 Crazy, Stupid, Love.  Τζέικομπ Πάλμερ Υποψηφιότητα Χρυσή Σφαίρα Α' Ανδρικού Ρόλου - Κωμωδία/Μιούζικαλ Drive  Οδηγός  Αι Ειδοί του Μαρτίου (The Ides of March)  Στίβεν Μάιερς Υποψηφιότητα Χρυσή Σφαίρα Α' Ανδρικού Ρόλου - Δράμα 2013 Στο τέλος του δρόμου (The Place Beyond the Pines) Λουκ Γκλάντον Οι Διώκτες του Εγκλήματος (Gangster Squad) Τζέρι Γούτερς Only God Forgives2015Το Μεγάλο Σορτάρισμα (The Big Short)Τζάρεντ Βένετ2016The Nice GuysΧόλαντ ΜαρτςLa La Land  ΣεμπάστιανΧρυσή Σφαίρα Α' Ανδρικού Ρόλου - Κωμωδία/Μιούζικαλ 2017 Blade Runner 2049 Officer K.

 Τηλεόραση 
 Έτος Τίτλος Ρόλος Σημειώσεις 1993–1995 The Mickey Mouse Club τηλεοπτική σειρά 1995 Are You Afraid of the Dark? Τζέιμι Λίρι τηλεοπτική σειρά (1 επεισόδιο) 1996 PSI Factor: Chronicles of the Paranormal Άνταμ τηλεοπτική σειρά (1 επεισόδιο) Kung Fu: The Legend Continues Κέβιν τηλεοπτική σειρά (1 επεισόδιο) Road to Avonlea Μπρετ ΜακΝάλτι τηλεοπτική σειρά (1 επεισόδιο) Goosebumps Γκρεγκ Μπανκς τηλεοπτική σειρά (1 επεισόδιο) The Adventures of Shirley Holmes Σον τηλεοπτική σειρά (1 επεισόδιο) Flash Forward Σκοτ Στάκι τηλεοπτική σειρά (1 επεισόδιο) Ready or Not MΜατ Καλίνσκι τηλεοπτική σειρά (1 επεισόδιο) 1997–1998 Breaker High  Σον Χάνλον  τηλεοπτική σειρά (44 επεισόδια) 1998 Nothing Too Good for a Cowboy  Τόμι  τηλεταινία 1998–1999 Young Hercules Ηρακλής τηλεοπτική σειρά (49 επεισόδια) Hercules: The Legendary Journeys Ζάιλος τηλεοπτική σειρά (1 επεισόδιο) 1999 The Unbelievables  Τζος  τηλεταινία

 Παραπομπές 

 Εξωτερικοί σύνδεσμοι 

 Ράιαν Γκόσλινγκ στο IMDb

Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)